C 304/11

Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu.

(2022/C 304/07)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Verdicchio di Matelica”

PDO-IT-A0481-AM03

Paziņojuma datums: 27.5.2022.

APSTIPRINĀTĀ GROZĪJUMA APRAKSTS UN PAMATOJUMS

1. Iepakojums: trauki un tilpums

Apraksts: “Verdicchio di Matelica” vīniem bez papildu apzīmējuma var izmantot iepakojumu, kas nav izgatavots no stikla, bet sastāv no polietilēna vai poliestera daudzslāņu plastmasas maisa, kurš ievietots kartona vai cita cieta materiāla kastē un kura tilpums ir vismaz tāds, kāds noteikts valsts un Eiropas Savienības tiesību aktos. Passito paveida vīns jātirgo tikai stikla pudelēs, kuru tilpums nepārsniedz 1,50 litrus.

Pamatojums: šī ir papildu iespēja vīna “Verdicchio di Matelica” fasēšanai traukos, kas nav stikla trauki. Ražotāji to lūdza pēc rūpīgas tehniskas un komerciālas novērtēšanas, kas tika veikta arī attiecībā uz passito vīnu pudelēm noteikto minimālo tilpumu.

Šis grozījums attiecas uz produkta specifikācijas 7. punktu un vienotā dokumenta 9. punktu.

2. Vīnogu ražas gads

Apraksts: ar ACVN “Verdicchio di Matelica” apzīmēto vīnu marķējumā jānorāda ražas gads; tas neattiecas uz dzirkstošajiem vīniem, kas nav marķēti kā vīni ar norādītu ražas gadu.

Pamatojums: šis ir labāks skaidrojums tam, kā jāmarķē produkti ar šo nosaukumu.

Šis grozījums attiecas uz produkta specifikācijas 7. punktu un vienotā dokumenta 9. punktu.

3. Atsauces uz kontroles struktūru: adreses maiņa

Apraksts: Valoritalia società per la certificazione delle qualità e delle produzioni vitivinicole italiane S.r.l. adrese Via Piave 24, 00187 Roma ir aizstāta ar šādu: Via Venti Settembre 98/G, 00187 Roma.

Pamatojums: “Verdicchio di Matelica” kontroles struktūra ir mainījusi juridisko adresi.

Šis grozījums attiecas uz produkta specifikācijas 10. punktu, bet vienoto dokumentu neietekmē.

VIENOTAIS DOKUMENTS

1. Produkta nosaukums

Verdicchio di Matelica

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna vai vīnu apraksts

1. “Verdicchio di Matelica”

ĪSS APRAKSTS

Ar ACVN “Verdicchio di Matelica” apzīmētie vīni ir gaišā salmu dzeltenā krāsā. Tiem ir raksturīga un maiga smarža un sausa, harmoniska garša ar nedaudz rūgtenu pēcgaršu.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,50 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

2. “Verdicchio di Matelica” passito

ĪSS APRAKSTS

Ar ACVN “Verdicchio di Matelica”passito apzīmēto vīnu krāsa ir no dzeltenas līdz dzintara krāsai. Tiem piemīt raksturīga, intensīva, ēterus atgādinoša smarža, garša ir no pussaldas līdz saldai, samtaina konsistence un raksturīga, nedaudz rūgtena pēcgarša.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,00 grami uz litru (izteikts vīnskābē) Maksimālais gaistošais skābums (miliekvivalentos uz litru) 25 Maksimālais kopējais sēra dioksīda saturs (miligramos uz litru)

3. “Verdicchio di Matelica” spumante

ĪSS APRAKSTS

Ar ACVN “Verdicchio di Matelica”spumante apzīmētie dzirkstošie vīni ir salmu dzeltenā krāsā ar gaiši zaļām nokrāsām. Tiem ir raksturīga, maiga, smalka, bagātīga un jaukta smarža, smalkas un noturīgas putas, un to garša ir no ekstra bruta līdz sausai. Tie ir aromātiski, svaigi, smalki un harmoniski.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums 4,50 grami uz litru (izteikts vīnskābē) Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

—

5.2. Maksimālais ražas iznākums

1. “Verdicchio di Matelica”

13 000 kg vīnogu no hektāra

2. “Verdicchio di Matelica”passito

13 000 kg vīnogu no hektāra

3. “Verdicchio di Matelica”spumante

13 000 kg vīnogu no hektāra

6. Noteiktais ģeogrāfiskais apgabals

Ar ACVN “Verdicchio di Matelica” apzīmēto vīnu ražošanā izmantoto vīnogu audzēšanas apgabals aptver daļu no Matelica, Esanatoglia, Gagliole, Castelraimondo, Camerino un Pioraco pašvaldības teritorijas Mačeratas [Macerata] provincē un daļu no Cerreto d’Esi un Fabriano pašvaldības teritorijas Ankonas [Ancona] provincē.

7. Vīna vīnogu šķirnes

“Verdicchio bianco B.” — “Trebbiano di Soave B.”

8. Saiknes vai saikņu apraksts

“Verdicchio di Matelica”

Izšķiroša nozīme ar ACVN “Verdicchio di Matelica” apzīmētā vīna vīnogu audzēšanas un vīndarības paņēmienu izstrādē ir bijusi cilvēkfaktoriem. Dzirkstošo un passito vīnu ražošana un patēriņš šajā apgabalā ir gadsimtiem sena tradīcija, kas ir plaši dokumentēta. Cilvēkfaktori ir mijiedarbojušies ar audzēšanas apgabala unikālajiem dabas faktoriem, piemēram, klimatu un augsnes īpašībām, piešķirot ar ACVN “Verdicchio di Matelica” apzīmētajiem vīniem to unikālās un nepārspējamās analītiskās, aromātiskās un organoleptiskās īpašības, kas ir nesaraujami saistītas ar vietējo šķirni, kuru izmanto par galveno vīnogu šķirni.

9. Būtiski papildu nosacījumi (iepakojums, marķējums, citas prasības)

Vīnogu ražas gada norādīšana

Tiesiskais regulējums:

ES tiesību aktos.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts:

ar ACVN “Verdicchio di Matelica” apzīmēto vīnu marķējumā jānorāda ražas gads; tas neattiecas uz dzirkstošajiem vīniem, kas nav marķēti kā vīni ar norādītu ražas gadu.

Iepakojums un trauki

Tiesiskais regulējums:

ES tiesību aktos.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts:

“Verdicchio di Matelica” vīniem bez papildu apzīmējuma var izmantot iepakojumu, kas nav izgatavots no stikla, bet sastāv no polietilēna vai poliestera daudzslāņu plastmasas maisa, kurš ievietots kartona vai cita cieta materiāla kastē un kura tilpums ir vismaz tāds, kāds noteikts valsts un Eiropas Savienības tiesību aktos.

“Verdicchio di Matelica”passito paveida vīnu var patēriņam nodot tikai stikla pudelēs, kuru tilpums nepārsniedz 1,50 litrus.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/18198

(1) OV L 9, 11.1.2019., 2. lpp.